ข้อบัญญัติองค์การบริหารส่วนตำบลบุ่งแก้วเรื่องการควบคุมการเลี้ยงหรือปล่อยสัตว์พ.ศ. ๒๕๕๙ อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕โดยความเห็นชอบของสภาองค์การบริหารส่วนตำบลบุ่งแก้วและนายอำเภอโนนสะอาดจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบุ่งแก้ว เรื่อง การควบคุมการเลี้ยงหรือปล่อยสัตว์พ.ศ. ๒๕๕๙ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลบุ่งแก้วตั้งแต่วันถัดจากวันประกาศในราชกิจจานุเบกษาข้อ ๓ บรรดาระเบียบ ข้อบังคับ กฎ ข้อบัญญัติประกาศ หรือคำสั่งอื่นใดในส่วนที่ได้กำหนดไว้แล้วในข้อบัญญัตินี้หรือขัดแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ข้อบัญญัตินี้มิให้ใช้บังคับแก่สุนัขและแมวของทางราชการข้อ ๕ ในข้อบัญญัตินี้สัตว์หมายถึง สุนัขและแมวการทำทะเบียนหมายถึง การจดทะเบียนและการขึ้นทะเบียนการจดทะเบียนหมายถึง การออกใบรับรองรูปพรรณสัณฐาน และหรือการทำเครื่องหมาย ระบุสัตว์วิธีอื่นใดที่ข้อบัญญัติองค์การบริหารส่วนตำบลบุ่งแก้วกำหนดการขึ้นทะเบียนหมายถึงการนำเอกสารที่เกี่ยวกับสุนัขและแมวที่จดทะเบียนไว้แล้วแจ้งต่อเจ้าหน้าที่เพื่อบันทึกรายละเอียดรูปพรรณสัณฐานและทำบัตรประจำตัวสุนัขและแมวหรือการฝัง ไมโครชิพ ตามแบบ คลสม. ๒ ท้ายข้อบัญญัตินี้เจ้าของสุนัขและแมวหมายถึง เจ้าของสุนัขและแมวหรือผู้ครอบครองสุนัขและแมวด้วยการปล่อยสุนัขและแมวหมายถึง การสละการครอบครองหรือปล่อยให้อยู่นอกสถานที่เลี้ยงโดยปราศจากการควบคุมสถานที่เลี้ยงสุนัขและแมวหมายถึง กรง ที่ขัง หรือที่เลี้ยงอื่น ๆ ที่มีการควบคุมของเจ้าของสุนัขและแมวสุนัขควบคุมพิเศษหมายถึง(๑) สุนัขสายพันธุ์ร๊อทไวเลอร์ พิทบูลเทอเรีย บูลเทอเรียสเตฟฟอร์ดเชอร์บูลเทอเรีย และสายพันธุ์อื่น ๆที่องค์การบริหารส่วนตำบลบุ่งแก้วกำหนด(๒)สุนัขที่มีประวัติทำร้ายคนหรือพยายามทำร้ายคนโดยมีหลักฐานการแจ้งความต่อพนักงานเจ้าหน้าที่ตำรวจ(๓)สุนัขที่มีพฤติกรรมไล่ทำร้ายคนหรือสัตว์แต่ไม่รวมถึงเกิดจากการยั่วยุหรือมีพฤติกรรมป้องกันตัวเองหรือป้องกันเจ้าของทรัพย์สินเจ้าของในเคหสถานที่เจ้าของติดป้ายประกาศ ให้ทราบองค์การบริหารส่วนตำบลหมายถึง องค์การบริหารส่วนตำบลบุ่งแก้วเจ้าพนักงานท้องถิ่นหมายถึง นายกองค์การบริหารส่วนตำบลบุ่งแก้วเจ้าพนักงานเจ้าหน้าที่หมายถึงผู้ซึ่งได้รับแต่งตั้งจากเจ้าพนักงานท้องถิ่นให้ปฏิบัติตามพระราชบัญญัติการสาธารณสุขพ.ศ. ๒๕๓๕ หรือตามพระราชบัญญัติโรคพิษสุนัขบ้า พ.ศ. ๒๕๓๕สถานที่หรือที่สาธารณะหมายถึงสถานที่หรือทางซึ่งไม่ใช่เป็นของเอกชนและประชาชนสามารถใช้ประโยชน์หรือใช้สัญจรร่วมกันได้เช่น วัด โรงเรียน ตลาด โรงพยาบาล ที่พักผ่อน สวนสาธารณะ สนามเด็กเล่นพื้นที่สาธารณประโยชน์ ถนนสาธารณะ ห้วย หนอง คลอง บึงสถานศึกษาเอกชนที่ได้รับอนุญาตจากส่วนราชการหรือราชการส่วนท้องถิ่น เป็นต้นสิ่งปฏิกูลหมายถึง อุจจาระหรือปัสสาวะและสิ่งอื่นใดซึ่งเป็นสิ่งโสโครกหรือมีกลิ่นเหม็นใบรับรองหมายถึง ใบรับรองการฉีดวัคซีนป้องกันโรคพิษสุนัขบ้าในสุนัขและแมวโดยเจ้าหน้าที่สัตวแพทย์สำนักงานปศุสัตว์อำเภอโนนสะอาดหรือผู้ที่เจ้าหน้าที่สัตวแพทย์สำนักงานปศุสัตว์อำเภอโนนสะอาดมอบหมายให้ฉีดวัคซีนข้อ ๖ ห้ามผู้ใดปล่อยสุนัขและแมวในที่สาธารณะหรือในที่อื่นใดที่องค์การบริหารส่วนตำบลบุ่งแก้วกำหนดโดยเด็ดขาดข้อ ๗ ให้เขตองค์การบริหารส่วนตำบลบุ่งแก้วเป็นเขตควบคุมการเลี้ยงสุนัขและแมวข้อ ๘ ให้นายกองค์การบริหารส่วนตำบลบุ่งแก้วมีหน้าที่รักษาการตามข้อบัญญัตินี้หมวด ๑การทำทะเบียนสุนัขและแมวข้อ ๙ กำหนดให้สุนัขและแมวเป็นสัตว์ที่ต้องทำทะเบียนและให้เจ้าของสุนัขและแมวมีหน้าที่นำสุนัขอายุตั้งแต่๒ เดือน ไม่เกิน ๓เดือนเจ้าของต้องนำสุนัขไปทำทะเบียนที่องค์การบริหารส่วนตำบลบุ่งแก้วหรือตามสถานที่องค์การบริหารส่วนตำบลบุ่งแก้วกำหนดและนัดหมายตามแบบ คลสม. ๑ท้ายข้อบัญญัตินี้ข้อ ๑๐ เจ้าของสุนัขและแมวต้องนำเอกสารเกี่ยวกับสุนัขและแมวที่จดทะเบียนไว้แล้วมาขึ้นทะเบียนที่องค์การบริหารส่วนตำบลบุ่งแก้วหรือตามสถานที่องค์การบริหารส่วนตำบลบุ่งแก้วกำหนดและนัดหมาย ตามแบบ คลสม.๒ ท้ายข้อบัญญัตินี้ข้อ ๑๑ ผู้มีสิทธิ์ขึ้นทะเบียนสุนัขและแมวต้องอยู่ในฐานะเจ้าของบ้านกรณีเจ้าของหรือผู้ครอบครองสุนัขและแมวที่ไม่ได้เป็นเจ้าของบ้านเช่นบ้านพักอาศัยจะต้องมีหนังสือยินยอมจากเจ้าของบ้านให้สุนัขและแมวพักอาศัยตามแบบคลสม. ๔ ท้ายข้อบัญญัตินี้จึงมีสิทธิ์ขึ้นทะเบียนสุนัขและแมวได้ข้อ ๑๒ หลังจากจดทะเบียนสุนัขและแมวแล้วเจ้าของสุนัขและแมวจะต้องนำสุนัขและแมวไปขึ้นทะเบียนให้แล้วเสร็จภายใน๓๐ วันนับตั้งแต่จดทะเบียนข้อ ๑๓ การขึ้นทะเบียนสุนัขและแมวเจ้าของจะต้องนำเอกสาร มาดำเนินการดังนี้๑๓.๑สำเนาทะเบียนบ้านเจ้าของหรือผู้ครอบครอง๑๓.๒สำเนาทะเบียนบ้านที่สุนัขและแมวพักอาศัยกรณีเจ้าของสุนัขไม่ได้อาศัยร่วมกับสุนัขและแมว๑๓.๓ในกรณีเจ้าของสุนัขและแมวไม่ได้เป็นเจ้าของบ้านต้องมีหนังสือยินยอมจากเจ้าของบ้านตามแบบ คลสม. ๓ ท้ายข้อบัญญัตินี้พร้อมสำเนาบัตรประชาชนเจ้าของบ้าน๑๓.๔ใบรับรองการฉีดวัคซีนป้องกันโรคพิษสุนัขบ้าฉีดมาแล้วไม่เกินหนึ่งปีที่เจ้าหน้าที่สัตวแพทย์สำนักงานปศุสัตว์อำเภอโนนสะอาด รับรองและควบคุม๑๓.๕หนังสือรับรองการจดทะเบียนสุนัขและแมวตามแบบ คลสม. ๑ ท้ายข้อบัญญัตินี้๑๓.๖หนังสือมอบอำนาจในกรณีเจ้าของไม่ได้มาดำเนินขึ้นทะเบียนสุนัขและแมวเองข้อ ๑๔ แบบคำขอขึ้นทะเบียนสุนัขและแมวให้เป็นไปตามแบบคลสม. ๒ และบัตรประจำตัวสุนัขและแมวให้เป็นไปตามแบบ คลสม. ๔ ท้ายข้อบัญญัตินี้ข้อ ๑๕ ในกรณีที่มีการเปลี่ยนแปลงรายละเอียดการขึ้นทะเบียนสุนัขและแมวเช่น การย้ายที่อยู่ของสุนัขและแมว การเปลี่ยนเจ้าของหรือการเปลี่ยนแปลงสาระในการขึ้นทะเบียนสุนัขและแมว หรือบัตรประจำตัวสุนัขและแมวเป็นต้น เจ้าของสุนัขและแมวต้องยื่นคำขอเปลี่ยนแปลงพร้อมหลักฐานตามแบบ คลสม. ๕ท้ายข้อบัญญัติกับองค์การบริหารส่วนตำบลบุ่งแก้วภายใน ๓๐ วันข้อ ๑๖ กรณีสุนัขและแมวตายต้องแจ้งองค์การบริหารส่วนตำบลบุ่งแก้วภายใน๓๐ วัน ตามแบบคลสม. ๖ ท้ายข้อบัญญัตินี้ข้อ ๑๗ กรณีสุนัขและแมวหายต้องแจ้งต่อหน่วยงานที่ขึ้นทะเบียนไว้ในทันทีที่ทราบและเจ้าของสุนัข - แมวต้องแจ้งให้หน่วยงานที่ขึ้นทะเบียนไว้ทราบทันทีที่เมื่อพบตัวข้อ ๑๘ การแจ้งตามข้อ ๑๕ ข้อ ๑๖ และข้อ ๑๗เจ้าของสุนัขและแมวอาจแจ้งทางไปรษณีย์ลงทะเบียนตามแบบที่องค์การบริหารส่วนตำบลบุ่งแก้วกำหนดหมวด ๒การควบคุมการเลี้ยงสุนัขและแมวข้อ ๑๙ ให้เจ้าของสุนัขและแมว นำสุนัขอายุ ๒ - ๔เดือนไปฉีดวัคซีนป้องกันโรคพิษสุนัขบ้าครั้งแรกและฉีดวัคซีนครั้งต่อไปที่กำหนดในใบรับรองการฉีดวัคซีนข้อ ๒๐ ห้ามเจ้าของสุนัขและแมวมีเครื่องหมายแสดงว่าฉีดวัคซีนข้อ ๒๑ เจ้าของสุนัขและแมวไม่แจ้งว่าสุนัขที่เลี้ยงไว้มีอาการโรคพิษสุนัขบ้าหรือสุนัขบ้ากัดหรือไม่ยอมทำลายสุนัขและแมวเป็นโรคพิษสุนัขบ้าหรือไม่กักขังสุนัขและแมวที่เป็นโรคพิษสุนัขบ้า(ตามที่สัตวแพทย์สั่ง)ข้อ ๒๒ ให้เจ้าของสุนัขและแมวอำนวยความสะดวกในการจับสุนัขและแมวหรือต่อการที่สัตวแพทย์เข้าไปสอบถามข้อมูลสุนัขและแมวเข้าไปตรวจสุนัขและแมวที่สงสัยเป็นโรคหรือทำลายสุนัขและแมวที่เป็นโรคนี้ข้อ ๒๓ ถ้าเจ้าของสัตว์พบสุนัขและแมวที่เลี้ยงไว้มีอาการโรคพิษสุนัขบ้าอาการดุร้ายวิ่งเพ่นพ่าน กัดสิ่งที่ขวางหน้า หรือเซื่องซึม ซุกตัวในที่มืดปากอ้าลิ้นห้อยแดงคล้ำ น้ำลายไหล เดินโซเซ ตัวแข็ง ขาอ่อนเปลี้ยต้องแจ้งพนักงานเจ้าหน้าที่ภายใน ๒๔ ชั่วโมงข้อ ๒๔ เมื่อมีการตรวจพบโรคพิษสุนัขบ้าและผู้ว่าราชการจังหวัดอุดรธานีประกาศเขตโรคระบาดพิษสุนัขบ้าหรือสงสัยว่ามีโรคพิษสุนัขบ้าหรือสัตวแพทย์ประจำท้องที่ประกาศโรคระบาดโรคพิษสุนัขบ้าชั่วคราว ตามมาตรา ๑๖และตามมาตรา ๑๗ แห่งพระราชบัญญัติโรคระบาดสัตว์ พ.ศ. ๒๔๙๙ห้ามผู้ใดและเจ้าของสุนัขและแมวเคลื่อนย้ายสุนัขและแมวและสัตว์เลี้ยงลูกด้วยนมอื่น ๆ หรือซากสัตว์เลี้ยงลูกด้วยนมอื่น ๆ และเข้า ออกในเขตองค์การบริหารส่วนตำบลบุ่งแก้ว เว้นแต่ได้รับอนุญาตเป็นหนังสือจากสัตวแพทย์ข้อ ๒๕ เจ้าของสุนัขและแมวต้องเลี้ยงสุนัขและแมวเฉพาะในบ้านตามทะเบียนบ้านที่กำหนดไว้ในการขึ้นทะเบียนข้อ ๒๖ เจ้าของสุนัขและแมวมีหน้าที่ต้องเลี้ยงดูสุนัขและแมวให้น้ำและให้อาหารเพื่อการดำรงชีพที่ปกติของสุนัขและแมวไม่ให้เป็นการทรมานสัตว์ข้อ ๒๗ เจ้าของสุนัขและแมวต้องเลี้ยงดูสุนัขและแมวในพื้นที่ที่เหมาะสมไม่คับแคบ หรือสกปรกเกินไปจนเป็นผลเสียต่อสุขภาพของสุนัขและแมวและสิ่งแวดล้อมอื่นๆข้อ ๒๘ เจ้าของสุนัขและแมวมีหน้าที่ต้องระวังและรับผิดชอบต่อมลภาวะสิ่งแวดล้อมด้านเสียงและกลิ่นที่จะไปรบกวนผู้อื่นและสุขภาพของผู้อื่นข้อ ๒๙ เจ้าของสุนัขและแมวที่ไม่ประสงค์จะเลี้ยงสุนัขและแมวนั้นต่อไปอีกเจ้าของต้องมอบสุนัขและแมวให้ผู้อื่นที่ยินยอมรับด้วยความเต็มใจและมีความพร้อมต่อการเลี้ยงมีจิตใจรักสุนัขและแมว ไม่นำสุนัขและแมวไปทรมานหรือฆ่าสุนัขและแมวเพื่อการอื่นใดและเจ้าของสุนัขและแมวรายใหม่จะต้องแจ้งองค์การบริหารส่วนตำบลบุ่งแก้วภายใน ๓๐ วันกรณีนำไปเลี้ยงอยู่ในเขตองค์การบริหารส่วนตำบลบุ่งแก้ว และต้องแจ้งต่อองค์การบริหารส่วนตำบลบุ่งแก้วในทันทีที่ได้รับมอบสุนัขและแมวในวันและเวลาราชการในกรณีนำสุนัขและแมวไปเลี้ยงที่อื่นและเจ้าของสุนัขและแมวต้องมอบบัตรประจำตัวสุนัขและแมวให้ผู้เลี้ยงรายใหม่หากเจ้าของสุนัขและแมวไม่สามารถหาผู้เลี้ยงรายใหม่ที่มีความพร้อมต่อการเลี้ยงได้สามารถแจ้งองค์การบริหารส่วนตำบลบุ่งแก้ว นำสุนัขไปไว้ที่สถานสงเคราะห์สุนัขหมู่ที่ ๕ ต.หนองขอนกว้าง อ.เมือง จ.อุดรธานี หรือสถานสงเคราะห์สุนัขและแมวอื่น ๆหรือการอื่นใดที่องค์การบริหารส่วนตำบลบุ่งแก้ว กำหนดข้อ ๓๐ ให้เจ้าของสุนัขและแมวควบคุมจำนวนสุนัขและแมวต่อการเลี้ยงตามพื้นที่และดำเนินการอื่น ดังนี้๓๐.๑เมื่อสุนัขและแมวที่ป่วย ตาย กรณีอาการตามข้อ ๒๔ หรือสงสัยเป็น โรคพิษสุนัขบ้าเจ้าของสุนัขและแมวต้องตัดหัวสุนัข แมวบรรจุถุงพลาสติกแล้วนำใส่กระติกแช่น้ำแข็งตามคำแนะนำของเจ้าหน้าที่สัตวแพทย์สำนักงานปศุสัตว์ อำเภอโนนสะอาดส่งองค์การบริหารส่วนตำบลบุ่งแก้ว เพื่อนำส่งให้สำนักงานปศุสัตว์จังหวัดอุดรธานีตรวจหาเชื้อโรคพิษสุนัขบ้าและดำเนินการตามระเบียบต่อไป๓๐.๒เมื่อสุนัขและแมวตาย เจ้าของจะต้องกำจัดซากสุนัขและแมวให้ถูกสุขลักษณะเพื่อป้องกันมิให้เป็นแหล่งเพาะเชื้อโรค เพาะพันธุ์แมลง หรือพาหนะนำโรค ทั้งนี้โดยวิธีไม่ก่อเหตุรำคาญและไม่เป็นเหตุให้เกิดการปนเปื้อนของแหล่งน้ำต่าง ๆ๓๐.๓เมื่อสุนัขและแมวกัด หรือทำร้ายบุคคลใด ๆให้เจ้าของสุนัขหรือผู้ครอบครองจับสุนัขกักขังไว้สังเกตอาการสุนัขและแมวไม่น้อยกว่า๑๐ วัน และแจ้งเจ้าหน้าที่สัตวแพทย์สำนักงานปศุสัตว์อำเภอโนนสะอาดดำเนินการตามระเบียบและกฎหมายต่อไป๓๐.๔เจ้าของสุนัขและแมวจะต้องจัดให้สุนัขและแมวมีภูมิคุ้มโรคเพื่อป้องกันอันตรายจากโรคที่เป็นอันตรายเฉพาะสุนัขและแมวเองหรือโรคที่เกิดจากสุนัขและแมวมาสู่คน๓๐.๕เจ้าของสุนัขและแมวมีหน้าที่กำจัดสิ่งปฏิกูลอันเกิดจากสุนัขและแมวในที่สาธารณะหรือในสถานที่อื่นใดในเขตองค์การบริหารส่วนตำบลบุ่งแก้ว๓๐.๖ในกรณีที่มีเรื่องร้องเรียนเกี่ยวกับการเลี้ยงสุนัข พนักงานเจ้าหน้าที่จะต้องไม่เปิดเผยข้อมูลเกี่ยวกับผู้ร้องเรียนและเจ้าของสุนัขและแมวจะต้องปฏิบัติตามคำแนะนำของพนักงานเจ้าหน้าที่เจ้าพนักงานท้องถิ่นหรือเจ้าหน้าที่สัตวแพทย์๓๐.๗เจ้าของสุนัขและแมวต้องอำนวยความสะดวกแก่พนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามกฎหมายว่าด้วยการสาธารณสุขและตามพระราชบัญญัติโรคพิษสุนัขบ้า๒๕๓๕ หรือตามพระราชบัญญัติโรคระบาดสัตว์ พ.ศ. ๒๔๙๙หมวด ๓การนำสุนัขและแมวออกนอกสถานที่เลี้ยงและเบ็ดเตล็ดอื่นๆข้อ ๓๑ การนำสุนัขและแมวออกนอกสถานที่เลี้ยงเจ้าของต้องพกบัตรประจำตัวสุนัขและแมวตลอดเวลาและจะต้องแสดงบัตรเมื่อพนักงานเจ้าหน้าที่เรียกตรวจข้อ ๓๒ กรณีพนักงานเจ้าหน้าที่หรือสัตวแพทย์พบสุนัขและแมวในที่สาธารณะโดยปราศจากการควบคุมพนักงานเจ้าหน้าที่หรือสัตวแพทย์สามารถจับสุนัขและแมวและควบคุมไว้เพื่อดำเนินการตามข้อบัญญัตินี้หรือเพื่อให้เป็นไปตามพระราชบัญญัติโรคพิษสุนัขบ้าพ.ศ. ๒๕๓๕ข้อ ๓๓ การนำสุนัขและแมวออกนอกสถานที่เลี้ยงเจ้าของต้องควบคุมสุนัขและแมวด้วยอุปกรณ์ควบคุมสุนัขและแมวที่แข็งแรงพอที่จะหยุดยั้งมิให้ทำร้ายผู้อื่นที่มิใช่เจ้าของหรือทำความเสียหายให้แก่สิ่งของสาธารณะหรือของบุคคลอื่นได้ทันท่วงทีข้อ ๓๔ สุนัขควบคุมพิเศษจะต้องมีการบันทึกประวัติในทะเบียนประวัติเป็นการเฉพาะและมีการบันทึกในบัตรประจำตัวสุนัขและการนำสุนัขควบคุมพิเศษออกนอกสถานที่เจ้าของสุนัขจะต้องจัดหาอุปกรณ์ครอบปากสวมใส่ครอบปากสุนัขและสายลากจูงที่แข็งแรงและต้องจับสายลากจูงสุนัขห่างจากตัวสุนัขไม่เกินห้าสิบเซนติเมตรและห้ามบุคคลอายุต่ำกว่า๑๕ ปี และเกินกว่า ๗๐ ปี นำสุนัขควบคุมพิเศษออกนอกสถานที่เลี้ยงข้อ ๓๕ ห้ามผู้ใดเลี้ยงสุนัขและแมวในที่สาธารณะหรือในที่บุคคลอื่นโดยปราศจากความยินยอมจากเจ้าของที่นั้นๆข้อ ๓๖ งบประมาณดำเนินงานตามข้อบัญญัตินี้ให้ใช้งบประมาณองค์การบริหารส่วนตำบลบุ่งแก้วข้อ ๓๗ หากมีการปรับเปลี่ยนเพิ่มเติมข้อบัญญัติให้เป็นไปตามมติคณะกรรมการกำหนดหมวด ๔บทกำหนดโทษข้อ ๓๘ ผู้ใดฝ่าฝืนข้อ ๘ ข้อ ๑๑ ข้อ ๑๔ ข้อ ๑๕ ข้อ๑๘ ข้อ ๒๒ ข้อ ๒๔ ข้อ ๒๖ ข้อ ๒๗ ข้อ ๓๐ ข้อ ๓๑ ข้อ ๓๒ ข้อ ๓๓ และข้อ ๓๔ต้องระวางโทษปรับไม่เกิน ๓๐๐ บาทข้อ ๓๙ ผู้ใดฝ่าฝืนข้อ ๑๙ ข้อ ๒๐ ข้อ ๒๑ ข้อ ๒๕ข้อ ๒๘ และข้อ ๒๙ ต้องระวางโทษปรับไม่เกิน ๑,๐๐๐ บาทประกาศ ณ วันที่ ๓๐ ธันวาคม พ.ศ.๒๕๕๙รณภูมิ ชาภูวงศ์นายกองค์การบริหารส่วนตำบลบุ่งแก้ว[เอกสารแนบท้าย]๑. หนังสือรับรองการจดทะเบียนสุนัขและแมว (แบบคลสม. ๑)๒. แบบคำขอขึ้นทะเบียนสุนัขและแมว(แบบ คลสม. ๒)๓. แบบคำขอเปลี่ยนถิ่นที่อยู่ของสุนัข-แมว(แบบ คลสม. ๓)๔. หนังสือยินยอมให้สุนัขและแมวพักอาศัย (สำหรับเจ้าของสุนัขที่ไม่ได้เป็นเจ้าบ้าน)(แบบคลสม. ๔)๕. แบบคำขอเปลี่ยนเจ้าของสุนัข(แบบ คลสม. ๕)(ดูข้อมูลจากภาพกฎหมาย)ปวันวิทย์/จัดทำ๒๐สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๑ ง/หน้า ๖๓/๘ มิถุนายน ๒๕๖๑